Deg umahil-a, neɛreḍ ad d-nesbeggen tilawt n udlisfus n useggas wis ukkuẓ n ulmud alemmas, akken ad d-nerr ɣef yiseqsiyen igejdanen iɣef tbedd tezrawt-a. Ad d-nesmekti, nexdem amahil-a s usentel “Adduden n yiselmaden n tmaziɣt akked yinelmaden n ulmud alemmas ɣef udlisfus n useggas wis ukkuẓ”, i ibedden ɣef kraḍ n yiseqsiyen igejdanen yellan deg tmukrist, aseqsi amenzu d andi ɣef tmuɣli n yinelmaden d yiselmaden n useggas wis ukkuẓ ɣef udlisfus n tmaziɣt, aseqsi wis sin ɣef wuguren i d-ttemlilen deg usemres-is deg uselmed d ulmad.